ALYC proposa una xarrada sobre l’efecte de les noves tecnologies en els bebés i els xiquets
2025-07-24

ALYC, Associació de Lactància i Criança, ha organitzat a Burjassot una nova activitat tenint als més xicotets de la casa, de 0 a 6 anys, com a protagonistes. En aquesta ocasió, proposen una xarrada relacionada amb l’efecte de les noves tecnologies en els xiquets d’eixa franja d’edat.

La xarrada tindrà lloc el dissabte 4 de maig a les 11.30 hores en el Centre Social Isaac Peral i, per a participar en aquesta, tal com han informat des d’ALYC, és necessari apuntar-se enviant un missatge a la pàgina de Facebook de l’entitat o bé enviant un correu a alycasociacion@gmail.com.

Paula Martínez González, psicòloga clínica infantojuvenil i Elisa Crego López, psicòloga perinatal i infantil seran les encarregades de presentar el tema que centrarà la xarrada. Es parlarà també de les conseqüències de l’abús de les noves tecnologies, s’aprendrà com fer un bon ús de les mateixes i es descobriran alternatives interessants per al benestar dels xiquets.